cyanic-selkie/wikianc huggingface dataset:
François Hollande
Appoġġ lil Joseph Muscat
F'messaġġ irrekordjat li ntwera fl-aħħar mass meeting tal-Partit Laburista Malti, nhar is-7 ta' Marzu 2013, Hollande ta l-appoġġ tiegħu lil Muscat u qal: “Id-9 ta’ Marzu jippermetti lil Joseph Muscat li jingħaqad magħna fil-Kunsill Ewropew. Jiena għandi bżonnu, l-Ewropa għandha bżonn lil Malta, u aħna lkoll għandna bżonn tkabbir ekonomiku b’saħħtu fl-Ewropa, tama ġdida u sens usa / wiesa’ ta’ solidarjetà. Fi kliem ieħor għandna bżonn il-bidla.”
Muscat u l-Partit Laburista Malti rebħu l-Elezzjonijiet Ġenerali 2013 b'maġġoranza kbira. Hollande bagħat messaġġ ta’ awguri lil Dr Joseph Muscat għall-ħatra l-ġdida tiegħu bħala l-Prim Ministru ta’ Malta. Waqt li qal li dan ir-riżultat ifisser li l-poplu Malti għandu fiduċja sħiħa f’Muscat, Hollande esprima x-xewqa tiegħu li r-relazzjonijiet bejn Malta u Franza jkomplu jissaħħu u għalhekk, stieden lil Joseph Muscat biex iżur Pariġi, speċjalment f’dan il-mument kruċjali fl-Ewropa, fejn il-pajjiżi jridu jaħdmu flimkien għal tkabbir, tisħiħ tal-Unjoni u għall-konferma tas-soli­dar­jetà bejniethom. Hollande qal li l-impenn ta’ Muscat huwa b’saħħtu u qed iħares ’il quddiem biex jaħdem miegħu fil-Kunsill Ewropew li jmiss.
Nhar l-14 ta' Marzu 2013 Hollande iltaqa' l-ewwel darba ma' Muscat wara li dan sar Priministru.
Stade du Pays de Charleroi
Stade du Pays de Charleroi huwa grawnd tal-futbol li jinsab f'Waregem, Belġju. Ir-raġuni attwali ġew imsemmija fl-1939 b'logħba ġewwa Sporting-Union du Centre li kien tinsab ħdejn il-minjieri tal-faħam imsemmija Mambourg. Fl-1985 l-istadju kien kemmxejn mmodernizzat kif il-klabb kien kwalifika għall-ewwel diviżjoni. Dan imbagħad ġie ħafna imġedded fl-aħħar tad-1990ijiet f'dehra tal-Kampjonati Ewropej 2000. L-isem inbidel fl-24 ta' Mejju, 1999 minn Stade du Mambourg għal Stade du Pays de Charleroi. Matul il-kompetizzjoni, il-kapaċità sħiħa tal-istadju kienet sa 30,000 siġġu. Stade du Pays de Charleroi ospita notevolment il-logħba bejn il-Ġermanja u l-Ingilterra. L-ogħla stand kienet eventwalment imnaqqsa u l-kapaċità attwali hija 25,000.
Tempju tal-Ġenna
daqsminuri|379x379px|Is-Sala tat-Talb għal Ħsad Tajjeb, l-ikbar binja tat-Tempju tal-Ġenna It-Tempju tal-Ġenna (biċ-Ċiniż: 天坛; bil-pinyin: Tiāntán) huwa kumpless imperjali ta' binjiet reliġjużi li jinsabu fil-parti tal-Lbiċ taċ-ċentru ta' Beijing, il-belt kapitali taċ-Ċina. Il-kumpless kienu jżuruh l-imperaturi tad-dinastiji Ming u Qing għaċ-ċerimonji annwali ta' talb lis-smewwiet għal ħsad tajjeb. It-tempju huwa Sit ta' Wirt Dinji tal-UNESCO.
Storja
Il-kumpless tat-tempju nbena bejn l-1406 u l-1420 matul ir-renju tal-imperatur Yongle tad-dinastija Ming, li kien responsabbli wkoll għall-kostruzzjoni tal-Belt Projbita f'Beijing. Il-kumpless jinsab fil-kwartier ta' Dongcheng f'Beijing. Dan il-kumpless ġie estiż u ngħata l-isem ta' Tempju tal-Ġenna matul ir-renju tal-imperatur Jiajing fis-seklu 16. L-imperatur Jiajing bena wkoll tliet tempji prominenti oħra f'Beijing, it-Tempju tax-Xemx (日壇) fil-Lvant, it-Tempju tad-Dinja (地壇) fit-Tramuntana, u t-Tempju tal-Qamar (月壇) fil-Punent. It-Tempju tal-Ġenna ġie rinnovat fis-seklu 18 taħt it-tmexxija tal-imperatur Qianlong. Iktar 'il quddiem, il-baġit statali naqas ġmielu, u għaldaqstant din ir-rinnovazzjoni fuq skala kbira tal-kumpless tat-tempju kienet l-aħħar waħda li saret fiż-żminijiet imperjali. xellug|daqsminuri|377x377px|Veduta mill-ajru min-naħa tal-Artal tal-Għolja Ċirkolari It-tempju ġie okkupat mill-alleanza Brittanika-Franċiża matul it-Tieni Gwerra tax-Xaħxieħa. Fis-sena 1900, matul ir-Ribelljoni tal-Forzi Boxer, l-Alleanza ta' Tmien Nazzjonijiet okkupat il-kumpless tat-tempju għal xi sena u għamlitu l-post tal-kmand temporanju tal-forzi f'Peking (kif kienet tissejjaħ Beijing dak iż-żmien). Bi tmiem il-poter tad-dinastija Qing, il-kumpless tat-tempju tħalla mingħajr ġestjoni u ġie ttraskurat tant li diversi swali ċedew fis-snin ta' wara.
Fl-1914, Yuan Shikai, il-President tar-Repubblika taċ-Ċina ta' dak iż-żmien, għamel ċerimonja ta' talb skont it-tradizzjoni tad-dinastija Ming fil-kumpless tat-tempju, bħala parti minn sforz biex hu stess jiġi ddikjarat Imperatur taċ-Ċina. Fl-1918, it-tempju nbidel f'park u għall-ewwel darba nfetaħ għall-pubbliku.
It-Tempju tal-Ġenna ġie ddeżinjat bħala Sit ta' Wirt Dinji tal-UNESCO fl-1998 u ġie deskritt bħala "kapulavur tal-arkitettura u tad-disinn tal-pajsaġġ li b'sempliċità u b'mod grafiku huwa turija tal-kożmogonija ta' importanza kbira għall-evoluzzjoni ta' waħda miċ-ċivilizzazzjonijiet il-kbar tad-dinja... u "l-pjanta u d-disinn simboliċi tat-Tempju tal-Ġenna kellhom influwenza profonda fuq l-arkitettura u l-ippjanar fil-Lvant Imbiegħed tul ħafna sekli".
Binjiet u pjanta tal-kumpless
Il-kumpless tat-tempju jkopri territorju ta' 2.73 km2 u fih tliet gruppi ewlenin ta' kostruzzjonijiet, kollha mibnijin skont rekwiżiti filosofiċi stretti:
Ċerimonja
daqsminuri|321x321px|Is-Sala tat-Talb għal Ħsad Tajjeb minn ġewwa Fiċ-Ċina tal-qedem, l-Imperatur taċ-Ċina kien meqjus bħala Iben il-Ġenna, li kien jamministra l-affarijiet tad-dinja f'isem l-awtorità tas-smewwiet, filwaqt li jirrappreżentaha fuq din l-art. Sabiex ikun jidher li qed juri r-rispett tiegħu lejn is-sors tal-awtorità tiegħu, kien importanti ħafna li joffri sagrifiċċji lis-smewwiet. It-tempju nbena proprju għal dawn iċ-ċerimonji, li kienu jinkludu talb għal ħsad tajjeb.
Darbtejn fis-sena, l-imperatur flimkien mal-qaddejja tiegħu kien jiċċaqlaq mill-Belt Projbita biex joqgħod fi ħdan il-kumpless. Kien jilbes ilbies speċjali u ma kienx jiekol laħam. L-ebda ċittadin komuni Ċiniż ma kien jitħalla jara din il-purċissjoni jew iċ-ċerimonja li kienet issir wara. Fil-kumpless tat-tempju l-imperatur kien jitlob personalment lis-smewwiet għal ħsad tajjeb. Il-qofol taċ-ċerimonja fis-solstizju tax-xitwa kien isir mill-imperatur fuq l-għolja. Iċ-ċerimonja kellha ssir bi preċiżjoni kbira; għaliex it-twemmin kien li l-iċken żball seta' jwassal għal saħta kbira għan-nazzjon kollu fis-sena ta' wara.
Michael Refalo
Michael Refalo (twieled fil-25 ta' Frar 1936 – miet fit-3 ta' Frar 2015) kien politiku u diplomatiku Malti. Refalo kien membru tal-Partit Nazzjonalista. Huwa kien membru tal-Kamra tad-Deputati bejn l-1971 u l-2003 u qeda r-rwoli ta' segretarju parlamentari u iktar 'il quddiem ta' Ministru għat-Turiżmu. Refalo kien il-Kummissarju Għoli ta' Malta fir-Renju Unit bejn l-2005 u Ottubru 2008. Huwa kien ukoll editur tal-gazzetta Il-Mument mill-1972 sal-1980.
Karriera
Refalo twieled f'Tas-Sliema fil-25 ta' Frar 1936. Huwa attenda l-Kulleġġ ta' San Alwiġi. Refalo sar avukat fl-1961.
Fl-1987 huwa sar segretarju parlamentari għat-turiżmu, u fl-1992 inħatar mill-ġdid biex jaqdi din il-kariga. Matul il-mandat tiegħu huwa stabbilixxa l-għan li Malta tilqa' miljun turist fis-sena. Fl-1995 huwa sar Ministru għall-Ġustizzja u l-Kultura, u tliet snin wara nħatar bħala Ministru għat-Turiżmu u l-Kultura. Refalo kien il-Kummissarju Għoli għal Malta fir-Renju Unit bejn l-2005 u Ottubru 2008.
Huwa kien l-editur tal-gazzetta Il-Mument bejn l-1972 u l-1980.
Refalo sar Imsieħeb fl-Ordni Nazzjonali tal-Mertu fl-2007. Refalo miet fit-3 ta' Frar 2015 f'Tas-Sliema, tal-età ta' 78 sena.
Dante Bonfim Costa Santos
Dante Bonfim Costa Santos (twieled fit-18 ta' Ottubru 1983), komunement magħruf bħala Dante, huwa plejer tal-futbol Brażiljan li jilgħab bħala difensur ma' Nice.
Bayern Munich
Fis-26 ta' April 2012, huwa kien miftiehem li jissieħeb ma Bayern Munich għall-bidu tal-istaġun 2012–13 għas-somma stmata ta' 4.7 miljun ewro. Dante għamel impatt immedjat ma' Bayern fejn beda kull logħba minbarra waħda tal-istaġun 2012–13. Huwa skorja l-ewwel gowl kompetittiv tiegħu għat-tim fir-rebħa komda ta' 5-0 kontra Hannover 96 fl-24 ta' Novembru 2012.
Internazzjonali
Dante irċieva l-ewwel sejħa tiegħu għat-tim nazzjonali Brażiljan fil-21 ta' Jannar 2013 mill-kowċ Luiz Felipe Scolari bħala parti mill-iskwadra għal-logħba ta' ħbiberija kontra l-Ingilterra, fis-6 ta' Frar ġewwa Wembley Stadium. Huwa kien mal-ewwel ħdax fil-logħba, fejn l-Ingilterra rebħu 2-1 wara l-gowls ta' Wayne Rooney u Frank Lampard.
Frederick Russell Burnham
thumb|Frederick Russell Burnham Frederick Russell Burnham (Minnesota, 11 ta' Mejju 1861 - 1947) kien scout Amerikan. Huwa kien avventurier u vvjagga bil-bosta. Kien maghruf ukoll ghas-servizzi tieghu lill-Armata Ingliza fl-Afrika kolonjali. Kien ghallem ix-xoghol fl-injam lil Robert Baden-Powell, u b'hekk sar wiehed minn minn dawk li ispiraw it-twaqqif tal-moviment internazzjonali ta' li scouts. Huwa beda l-karriera tieghu ta' 14-il sena bhala sewwieq meta mbghad mar l-Afrika jservi mal-Armata Ingliza, fejn hemmhekk ghamel hbieb ma' Baden-Powell u hadmu hafna flimkien. Aktar tard huwa kien indahhal fi spjunagg.
Gjergj Pekmezi
Gjergj Pekmezi (23 April 1872 – 24 Frar 1938) kien lingwista, filosfu, folkorista u diplomatiku Albaniż. Fl-1916, sar membru tal-Kummissjoni Letterarja ta' Shkodër, li stabbiliet l-ewwel forma standardizzata tal-lingwa Albaniża.
Ħajja Bikrija
Pekmezi twieled f'Tushemisht, Pogradec (illum l-Albania). Hemmhekk beda' l-ewwel studju tiegħu f'Ohrid u Monastir, u kompla għal Belgrad mill-1890 għall-1894. Ggradwa mill-Università ta' Vjenna ifil-filosofija u fil-filoloġija fl-1898. Wara li ggradwa, Pekmezi mar lura l-Albanija.
Karriera
Fl-1903, Pekmezi ġie elett biex jidderieġi l-katidra tal-lingwa Albaniża fl-Università Orjentali ta' Vjenna. Fl-1904, flimkien ma' Hile Mosi, Kolë Rrota u intellettwali Albaniżi oħra, huwa waqqaf is-soċjetà kulturali-patrijottika Dija (Għarfien). Fl-aħħar tal-perjodu Ottoman, l-Awstrija-Ungerija ssussidjat tnejn mix-xogħlijiet ta’ Pekmezi: Albanesische Bibliographie u Albanianische Grammatik.
Matul il-ħarifa tal-1913, Pekmezi ħadem għall-kummissjoni tal-fruntiera fin-Nofsinhar tal-Albanija, u f'Marzu 1914 inħatar dragoman (interpretu/segretarju) fil-missjoni ġdida Awstro-Ungeriża f'Durrës. Fl-1916, kien membru ewlieni tal-Kummissjoni Letterarja Albaniża fi Shkodër taħt l-awspiċi tal-Awstro-Ungerija. F'April 1917, akkumpanja u ffaċilita lid-delegazzjoni ta' kapijiet u mexxejja Albaniżi li żaru Vjenna u li ltaqgħu mal-awtoritajiet Imperjali mistednin minn Ignaz Freiherr Trollmann.
Mill-1920 sal-1924 u mill-1926 sal-1928, serva bħala konslu Albaniż fl-Awstrija. Fl-1924 ppubblika edizzjoni ġdida ta' Bleta Shqipëtare ta' Thimi Mitko bl-alfabett Albaniż modern. Xogħol Pekmezi sar l-edizzjoni l-aktar magħrufa ta' Bleta Shqipëtare ta' dak iż-żmien.
Mill-1928 sa mewtu għallem l-Albaniż fl-Università ta' Vjenna. Il-fergħa tal-Albanoloġija tal-Università ta' Vjenna ġġib ismu.
Hemm skola sekondarja li tinsab f'Rruga Driloni, Pogradec, l-Albanija li jisimha Gjergj Pekmezi High School.
Xogħol
Gjergj Pekmezi kien l-awtur ta':
Palazz ta' Stoclet
daqsminuri|344x344px|Il-Palazz ta' Stoclet Il-Palazz ta' Stoclet (jew id-Dar ta' Stoclet; bil-Franċiż: Palais Stoclet, bl-Olandiż: Stocletpaleis) huwa dar kbira fi Brussell, il-Belġju. Il-binja ġiet iddisinjata mill-arkitett Awstrijak Josef Hoffmann għall-finanzier Belġjan Adolphe Stoclet. Il-binja nbniet bejn l-1905 u l-1911 bl-istil tas-Seċessjoni Vjenniża u tinsab f'Avenue de Tervueren fil-muniċipalità ta' Woluwe-Saint-Pierre fi Brussell. Il-binja titqies bħala l-kapulavur ta' Hoffman u hija waħda mill-iktar djar privati raffinati u lussużi tas-seklu 20.
Il-kmamar tal-pranzu u tal-mużika tal-Palazz ta' Stoclet huma eżempju tal-ispazji teatrali tal-Gesamtkunstwerk ("opra tal-arti totali"), u ċelebrazzjoni tad-dawl, tal-ħsejjes u tal-gosti f'sinfonija ta' armoniji senswali li jfakkru l-opri ta' Richard Wagner, li minnu oriġina l-kunċett stess. Fid-disinni tiegħu għall-Palazz ta' Stoclet, Hoffmann qagħad attent li jżomm mal-moda u l-identità Vjenniża tal-istil ġdid fuq ġewwa tal-binjiet, anke meta kien jiddisinja xi libsa għas-Sinjura Stoclet sabiex ikun ċert li ma tistonax mal-kamra tas-salott tagħha kien kien ġara meta kienet libset libsa tal-Franċiż Paul Poiret.
Id-dar privata għadha tintuża bħala proprjetà privata tal-familja Stoclet u mhijiex miftuħa għall-viżitaturi. Il-binja ngħatat status protett mid-Direttorat tal-Monumenti u s-Siti tar-Reġjun Kapitali ta' Brussell, u ġiet iddeżinjata bħala Sit ta' Wirt Dinji tal-UNESCO f'Ġunju 2009.
Stil u disinn
xellug|daqsminuri|Detall tad-disinn ta' tħejjija tal-freġji tal-mużajk ta' Gustav Klimt għall-kamra tal-pranzu ewlenija tal-Palazz ta' Stoclet Il-Palazz ta' Stoclet ġie kkummissjonat minn Adolphe Stoclet (1871-1949), finanzier Belġjan għani u kollezzjonist tal-arti. Huwa għażel l-arkitett Awstrijak Josef Hoffmann (1870-1956), li dak iż-żmien kellu 35 sena u kien membru fundatur tas-Seċessjoni Vjenniża, grupp radikali ta' disinjaturi u artisti li ġie stabbilit fl-1897. Hoffman abbanduna l-moda u l-istili tal-imgħoddi u pproduċa binja li hija kompilazzjoni asimetrika ta' blokok rettangolari, enfasizzati b'linji u b'irkejjen esaġerati.
Il-bini huwa pjuttost deżolat minn barra u dan jittaffa ftit permezz ta' twieqi artistiċi, li bħal donnhom joħorġu minn ġol-qattara tas-saqaf, il-konservatorju fejn is-saqaf, u l-iskulturi tal-bronż ta' erba' rġiel għerwenin magħmula minn Franz Metzner, li huma mmuntati fuq it-torri ta' fuq il-garigor tat-taraġ. Balavostri vertikali reġimentati huma allinjati mal-gallariji, b'ornamentazzjoni tal-istil tal-Art Nouveau. lemin|bla_tilar|460x460px Il-Palazz ta' Stoclet kien l-ewwel proġett residenzjali għall-Wiener Werkstätte (l-iStudjos Vjenniżi), li Hoffman kien il-kofundatur tagħhom fl-1903. Josef Hoffman u l-kollegi tiegħu ddisinjaw kull aspett tal-palazz, saħansitra sal-pumijiet tal-bibien u l-lampi ta' ġewwa. Id-dar hija awstera minn ġewwa daqs kif inhi minn barra, b'għamara ġeometrika vertikali u ftit ingombru. Dan kien approċċ futuristiku, li kien jippreżenta d-dar bħala "riformata minn ġewwa" u fejn il-funzjoni kienet tiddetta l-forma. Minn ġewwa, il-binja hija ddekorata b'panewijiet tal-irħam u opri tal-arti, inkluż freġji tal-mużajk iddisinjati minn Gustav Klimt u magħmula minn Leopold Forstner kif ukoll pitturi kbar mal-ħitan magħmula minn Ludwig Heinrich Jungnickel. Minħabba l-integrazzjoni ta' arkitetti, artisti u artiġjani, il-Palazz ta' Stoclet huwa eżempju ta' Gesamtkunstwerk, waħda mill-karatteristiċi li jiddefinixxu l-Art Nouveau. L-abbozzi ta' Gustav Klimt għall-kamra tal-pranzu jinsabu fil-kollezzjoni permanenti tal-Museum für angewandte Kunst (MAK) fi Vjenna.
L-indirizz tal-Palazz ta' Stoclet huwa 279, Avenue de Tervueren/Tervurenlaan 1150 Woluwe-Saint-Pierre. Il-binja kienet iddisinjata b'tali mod li mit-triq tidher bħala villa urbana imponenti. Minn wara, min-naħa tal-ġnien, il-Palazz ta' Stoclet, skont l-istoriku tal-arkitettura Annette Freytag, isir "villa suburbana bil-faċċata ta' wara mmudellata bħal skultura permezz ta' gallariji, terrazzi, u twieqi li joħorġu 'l barra mil-linja tal-binja u li joħolqu spazju fil-wisa' u t-tul minn ġewwa". Dejjem skont Freytag, il-familja Stoclet kellhom binja bil-"vantaġġi kollha ta' dar urbana kbira u komda u qisha dar tal-villeġġjatura fl-istess ħin".
Sit ta' Wirt Dinji
daqsminuri|361x361px|L-iskulturi tal-bronż fuq it-torri Il-Palazz (jew id-Dar) ta' Stoclet ġie ddeżinjat bħala Sit ta' Wirt Dinji tal-UNESCO fl-2009. Il-valur universali straordinarju tas-sit ġie rrikonoxxut abbażi ta' żewġ kriterji: il-kriterju (i) "Rappreżentazzjoni ta' kapulavur frott il-kreattività tal-bniedem", ladarba l-Palazz ta' Stoclet huwa kapulavur tal-kreattività tas-Seċessjoni Vjenniża permezz tal-programm estetiku u kunċettwali tal-Gesamtkunstwerk, permezz tal-vokabularju arkitettoniku tal-binja, permezz tal-oriġinalità tagħha, u permezz tal-kwalità eċċezzjonali tad-dekorazzjoni tal-għamara, tal-opri tal-arti u tal-ġnien tagħha – il-binja hija simbolu kkonservat tajjeb ħafna tal-modernità kostruttiva u estetika fil-Punent fil-bidu tas-seklu 20; u l-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ", ladarba abbażi tal-valuri tas-Seċessjoni Vjenniża u l-ħafna artisti tagħha, il-Palazz ta' Stoclet ġie rrikonoxxut mill-bidu nett bħala waħda mill-iktar opri raffinati u rappreżentattivi tagħha fi Brussell, li kien post importanti għall-iżvilupp tal-Art Nouveau – il-binja eżerċitat influwenza konsiderevoli fuq il-moderniżmu fl-arkitettura u fuq it-twelid tal-Art Deco.
Il-karozzi tal-linja f'Malta
lemin|daqsminuri|250x250px| Xarabanks tal-Malta Public Transport fl-2019 lemin|daqsminuri|250x250px| Xarabank antika ta’ Malta Il-karozzi tal-linja (xarabank) f'Malta tfaċċaw fl-1905. Minbarra li jiprovdu trasport pubbliku madwar il-pajjiż, sal-2011, ix-xarabank tradizzjonali ta’ Malta serviet bħala attrazzjoni turistika popolari minħabba d-dehra unika tagħhom. Sal-aħħar ta' din l-operazzjoni tradizzjonali, Malta kellha diversi tipi ta' karozzi tal-linja.
Il-karozza tal-linja ta' Malta ħarġet mit-tradizzjoni li x-xufiera jkunu s-sidien tal-karozzi li jsuqu, u l-prattika storika tagħhom li jaddattawhom kif jogħġob lilhom. Minbarra element ta' personalizzazzjoni qawwi b'dekorazzjonijiet, bosta karozzi tal-linja kellhom ukoll dehra unika minħabba l-prattika ta' manutenzjoni interna, bini mill-ġdid jew modifika tal-body tal-karozzi f'workshops lokali.
Bħala karatteristika emblematika tal-pajjiż, ix-xarabank klassika ta' Malta tidher fuq diversi oġġetti relatati mat-turisti. Bħala mezz ewlieni tat-trasport pubbliku madwar il-pajjiż, ix-xarabank ta' Malta kienet tintuża wkoll minn ħafna turisti biex iżuru l-partijiet differenti tal-pajjiż. Filwaqt li progressivament ġew introdotti karozzi tal-linja aktar ġodda li segwew disinni standard moderni u li nstabu minn postijiet oħra, il-personalizzazzjoni u d-dettalji baqaw jintużaw għal dawn il-karozzi wkoll.
Fit-3 ta' Lulju 2011, l-Arriva introduċiet rotot ġodda madwar Malta u naqset il-karozzi tradizzjonali biex jintużaw biss f'servizzi speċjali. L-Arriva introduċiet flotta moderna ta' karozzi b'qiegħ baxx tad-ditta Mercedes-Benz Citaros li kienu ġew importati użati minn Londra. Apparti minn hekk, żammew u żebgħu bil-kuluri tal-Arriva xi karozzi tal-linja mill-flotta antika li kienu l-aktar ġodda kif ukoll xtraw flotta King Long ġodda fjamanti. L-operat tal-Arriva f'Malta kien mifni bil-problemi; kien hemm tliet nirien f'perjodu ta' 48 siegħa f'Awwissu 2013 li wasslu lill-gvern Malti biex jipprojbixxi l-bendy buses taċ-Citaros milli joperaw fil-pajjiż sakemm issir investigazzjoni.
L-Arriva f'Malta kompliet taħdem sal-1 ta' Jannar 2014, meta n-netwerk tal-karozzi tal-linja tan-nazzjon ġie nazzjonalizzat bħala Malta Public Transport. Fit-8 ta' Jannar 2015, Malta Public Transport ġiet ipprivatizzata mill-ġdid wara li nbiegħet lill-Autobuses Urbanos de León, li żammet l-isem tad-ditta ta' Malta Public Transport. Il-kumpanija rduppjat il-flotta tal-karozzi tal-linja, li issa tikkonsisti f'aktar minn 400 xarabank.
Il-Malta Public Transport investiet b'mod estensiv biex timmodernizza l-flotta tal-karozzi tagħha biex tagħmilha aktar sigura, aktar favur l-ambjent, u aktar komda. Il-kumpanija investiet f'200 xarabank ġdida bl-aħħar teknoloġija diesel Euro VI. Il-karozzi tal-linja l-ġodda kollha għandhom żewġ bibien biex jiffaċilitaw it-tlugħ u l-inżul tal-passiġġieri.
Sistema oriġinali tal-karozzi tal-linja (1905–2011)
daqsminuri| Waħda mill-ewwel karozzi tal-linja ta’ Malta li nxtrat fl-1921 mill-Kottonera Motor Bus Company. Għadha tintuża llum bħala attrazzjoni turistika daqsminuri| Malta buses fit-terminus ta' Buġibba. (LR): kowċ Bedford / Duple Dominant (b'siġġijiet tal-karozzi tal-linja), xarabank moderna BMC Falcon ta' art baxx, xarabank klassika Leyland Comet /Aqualina u xarabank Bristol / ECW
Storja
L-ewwel karozzi tal-linja ġew importati f'Malta fl-1905 mill-Ingilterra minn Edward Agius ta' Ed T Agius Ltd (li jagħmlu trasport tal-faħam) u kienu manifatturati minn Thornycroft. Edward Agius ifforma l-Malta Motor Omnibus and Transport Syndicate Ltd flimkien ma' ħuh Joseph Muscat biex jopera l-ewwel servizz tal-karozzi tal-linja bejn il-Belt Valletta u San Ġiljan. Sa mill-1920, il-manifattura tal-karozzi tal-linja kienet qed issir f'Malta stess, b'mastrudaxxi u mekkaniċi lokali jibnu l-karrozzerija tal-karozzi tal-linja għal kumpaniji tat-trasport lokali.
Fis-snin għoxrin, it-tħaddim tal-karozzi tal-linja fuq rotot tat-trasport pubbliku kien soġġett għal kompetizzjoni miftuħa bejn l-operaturi u il-karozzi tal-linja użati ma kinux neċessarjament jinżammu tajjeb. Bil-formazzjoni tal-Bord tal-Kontroll tat-Traffiku fl-1931, regolazzjoni u dixxiplina akbar tas-sistema wasslet biex l-operaturi jibdew jaġġornaw id-dehra tal-karozzi tal-linja tagħhom. Minn dakinhar, inżammet it-tradizzjoni li turi li tkun kburi bil-karozza tiegħek, permezz ta' dekorazzjonijiet u personalizzazzjonijiet tal-karozzi tal-linja.
Fl-1977, l-operat tal-karozzi tal-linja kien ċentralizzat taħt kooperattiva tal-ħaddiema, l-Assoċjazzjoni Trasport Pubbliku (ATP). Din l-assoċjazzjoni saret responsabbli għall-ġestjoni ċentralizzata tas-servizzi ta' kuljum tal-karozzi tal-linja, u pproduċiet skeda unifikata u apparenza uniformi bażika, għalkemm dan ma biddilx l-arranġamenti tas-sjieda tal-karozzi tal-linja. Is-sistema ġenerali tat-trasport kienet regolata taħt l-Awtorità tat-Trasport ta' Malta (ADT).
F'Diċembru tal-2003, wara li aktar minn 100 karozza tal-linja ġew skrappjati, il-gvern sussidja servizz ta' xarabank turistiku, magħruf bħala "VisitMalta bus", imwaqqfa mill-ministeri tat-turiżmu u t-trasport, għalkemm dan ġie rtirat f'April 2005.
Filwaqt li l-karozzi tal-linja ġeneralment jibqgħu popolari fost it-turisti u l-Maltin nostalġiċi, is-sistema oriġinali ma kinitx popolari ma' xi partijiet tal-popolazzjoni lokali li kienu jqisu s-servizz bħala ineffiċjenti, b'xufiera li ġieli kienu maledukati ħafna mal-passiġġieri. Dan irriżulta f'żieda sinifikanti ta' nies lokali li jsuqu karozza tagħhom, u llum wieħed minn kull għaxar vjaġġi biss jsiru permezz tat-trasport pubbliku. Każ estrem notabbli seħħ fid-29 ta' Ġunju 2010, meta xufier prova jiġbed bil-forza turista Spanjola minn fuq is-sit tagħha u 'l barra mill-karozza wara argument fuq li għandu jtiha seba' ċenteżmi bqija.
Sistema tal-operazzjoni
xellug|daqsminuri| Xarabankijiet Malta fil-[[Il-Marsa|Marsa fl-1967]] Il-mudell tal-operat imur lura għal sistema introdotta fl-1977. L-awtorità tal-ATP iddeterminat l-iskedi, li mbagħad kienu operati mis-sidien tal-karozzi tal-linja privati, li baqgħu responsabbli għall-manutenzjoni tal-karozzi tal-linja tagħhom. Bħala tali, inżammu diversi karozzi tal-linja fid-djar tax-xufiera stess, jew garaxxijiet apposta żgħar.
Biex tiġi żgurata distribuzzjoni ġusta kemm tar-rotot tajbin kif ukoll dawk ħżiena, it-tħaddim ta' kuljum tal-karozzi tal-linja ġie allokat fuq bażi ta' 'jum iva, jum le', fejn f'jum minnhom nofs il-karozzi tal-linja joperaw fuq rotot pubbliċi, filwaqt li n-nofs l-ieħor jinkrew, jew jintużaw għat trasport tal-iskejjel, jew jiġu mantnuti.
Il-karozzi tal-linja ta' Malta li kienu jintużaw għat-trasport pubbliku kienu jikkonċentraw fit-venda prinċipali ta' quddiem Bieb il-Belt fil-Belt Valletta madwar Il-Funtana tat-Trituni, minn fejn kienu jitilqu l-maġġoranza kbira tar-rotot skedati. Ċentri ewlenin oħra tat-traffiku kienu jinkludu Buġibba, San Pawl il-Baħar, Tas-Sliema u l-Mosta.
Kuluri u dehriet
Il-karozzi tal-linja kollha ta' Malta immedjatament qabel ir-riforma tal-2011 kienu sular wieħed, bil-karozzerija ta' xarabank jew kowċis. Il-karozzi tal-linja tal-bidu ma kellhomx ħafna mil-karatteristiċi komuni li ssib f'karozzi tal-linja tat-tranżitu, bin-numri tar-rotot murija fuq karti bojod. Aktar tard kellhom karatteristiċi moderni bħal wirjiet elettroniċi tad-destinazzjoni, għalkemm ma ntużawx biex jindikaw id-destinazzjoni imma in-numru tar-rotta biss.
Tipi bikrija ta' xarabank għadhom jistgħu jinstabu iżda m'għadhomx fis-servizz, b'magna mmuntata f'bonit estiż, bi stil ta' xi trakkijiet konvenzjonali. Il-maġġoranza tal-karozzi tal-linja klassiċi ta' Malta kellhom gradilji elaborati, windskrijns mgħawġa, u soqfa mżerżqa. Karozzi tal-linja li ġew aktar tard kienu ġeneralment ta' disinji konvenzjonali li kienu jintużaw barra minn Malta, bħall-Plaxton Supreme u Duple Dominant.
Bejn l-1981 u l-1987 il-flotta ġiet modernizzata drastikament bl-importazzjoni ta' aktar minn 260 xarabank użati ġejjin mir-Renju Unit. Ħafna mill-eqdem karozzi tal-linja fil-flotta ġew sostitwiti wkoll grazzi għal influss ta' 150 karozza tal-linja ġdida b'art baxxa miċ-Ċina u t-Turkija, iffinanzjati b'għajnuna tal-gvern.
Dettaljar
Minħabba n-natura tal-operat tal-karozzi tal-linja ta' Malta, ħafna mix-xufiera kienu wkoll mekkaniċi, u numru kbir ta' karozzi kienu juru bi kburija l-isem tal-manifattur tax-chassis jew tal-karrozzerija, jew it-tip ta' magna użata.
Preservazzjoni
xellug|daqsminuri| Xarabank miżbugħa bil-kuluri oriġinali tar-rotta [[Iż-Żurrieq|Valletta-Żurrieq]] L-organizzazzjoni tal- preservazzjoni Heritage Malta xtrat 90 karozza tal-linja wara r-ristrutturar tan-netwerk tal-karozzi tal-linja u bħalissa tinsab fil-proċess li tirrestawrahom għall-kundizzjoni oriġinali tagħhom u tippreserva l-modifiki apposta tagħhom. Dawn l-isforzi kienu megħjuna minn għarfien espert u partijiet ipprovduti minn ħafna mis-sidien preċedenti tal-vettura. Huwa ppjanat li dawn il-karozzi tal-linja li għadhom kif ġew rinnovati mbagħad ikunu esebiti f’mużew tal-wirt industrijali.
Mill-2011, diversi karozzi tal-linja qodma ġew miżbugħin mill-ġdid bil-kuluri oriġinali tagħhom ta’ qabel l-1975. Eżempju notevoli huwa l-Gozo Mail Bus li kienet miżbugħa ħamra bi strixxa bajda.
Il-MaltaPost ħarġet sett ta’ 20 bolla biex tfakkar l-irtirar tas-servizz tal-karozzi tal-linja tradizzjonali ta’ Malta fit-2 ta’ Lulju 2011, jum qabel ir-ristrutturar. Il-bolol kienu juru karozzi tal-linja Maltin bil-kuluri differenti li kienu jeżistu għar-rotot differenti.
Arriva (2011–2013)
daqsminuri| Xarabank tal-King Long Arriva Malta daqsminuri| Xarabank artikolata (bendy bus) Mercedes-Benz Citaro importata mill-Arriva Londra Fit-3 ta' Lulju 2011 saret ristrutturazzjoni kbira tas-servizz tal-karozzi tal-linja f'Malta. Is-servizz ittiehed f'idejn l-Arriva, ġew introdotti karozzi tal-linja ġodda b'art baxxa u l-istrutturi tas-servizz u tan-nol inbidlu b'mod drammatiku.
Halcrow Group kien ġie kkummissjonat biex jivvaluta s-sistema tal-karozzi tal-linja f'Malta. Maħruġ f'Novembru 2005, ir-rapport li kkritika l-mudell eżistenti u l-arranġament bejn ADT u ATP, li kien ipproduċa utilizzazzjoni baxxa ħafna tal-karozzi tal-linja u tnaqqis ta' 50% fin-numru ta' passiġġieri tal-karozzi tal-linja bejn l-1979 u l-2009.
Pjanijiet finalizzati tħabbru f'Diċembru 2008 għall-ewwel ristrutturar tar-rotta tal-karozzi tal-linja f'Malta mill-1977. Skont ir-regoli tal-Unjoni Ewropea, id-dritt tal-operat tan-netwerk il-ġdid ma setax jiġi trasferit direttament lill-ATP, għalkemm dawn kienu liberi li jitfgħu offerti għall-kuntratt. Dan irriżulta fit-tmiem tal-mudell tas-sid-operatur issussidjat mill-gvern, li mill-2009 kien ta' 508 xarabank kull wieħed b'età medja ta' 35 sena, u mħaddem minn aktar minn 400 liċenzjat indipendenti.
Il-flotta l-ġdida kkontrollata mill-Arriva kienet tikkonsisti f'264 karozza tal-linja, inklużi 2 karozzi tal-linja ta' seba' metri għar-rotta intra-Valletta, 61 karozza tal-linja ta' disa' metri li jinkludu 10 karozzi tal-linja elettriki ibridi għal servizzi ta' park & ride kif ukoll rotot magħżula tar-raħal (Mater Dei - Ta' Qali, Raħal Ġdid - Xgħajra - Raħal Ġdid), 153 karozza tal-linja ta' tnax-il metru, u 46 karozza tal-linja artikolata (bendy bus) għar-rotot tal-ajruport u rotot ewlenin bħal dawk lejn Tas-Sliema, l-Ajruport Internazzjonali ta' Malta u t-terminali tal-laneċ.
Is-sistema l-ġdida żiedet in-numru ta' sits disponibbli b'6,600 għal 20,500, u n-numru ta' waqfiet (bus stops) f'Malta għal 850 flimkien ma' 120 oħra f'Għawdex.
Il-benefiċċji ewlenin tal-bidliet għall-pubbliku ġew ippreżentati f'Novembru 2010:
Il-flotta ġdida tal-karozzi tal-linja, kollha bil-kulur standard akkwamarin tal-Arriva, kienet komposta minn karozzi tal-linja Euro 5 King Long flimkien mal-karozzi tal-linja artikolati Mercedes-Benz Citaro G tal-Arriva Londra. Xi wħud mill-karozzi tal-linja l-aktar ġodda mill-operatur preċedenti kienu ddaħħlu fis-sistema l-ġdida wkoll. In-netwerk jirċievi sussidju ta' madwar €6 miljun fis-sena. Passiġġieri li għandhom karta tal-identità Maltija jirċievu roħs ta' 40% fil-prezz tal-vjaġġi tagħhom minħabba tariffi sussidjati, filwaqt li dawk li m'għandhomx karta tal-identità (inklużi turisti) iħallsu n-noll sħiħ, li wassal lill-Kummissjoni Ewropea biex tniedi inkjesta dwar jekk din is-sistema ta' żewġ prezzijiet tiksirx il-liġijiet tad-diskriminazzjoni tal-UE.
Il-bidu tas-servizz tal-Arriva fit-3 ta’ Lulju 2011 beda fuq sieq ħażina meta ħafna karozzi tal-linja telqu tard jew qas biss telqu, primarjament minħabba n-nuqqas ta' aktar minn 70 xufier li kienu għad jridu jittrasferixxu mis-sistema preċedenti tax-xufier-sid. Dan irriżulta f'folol kbar ta' nies fil-venda il-ġdida tal-karozzi tal-linja tal-Belt Valletta kif ukoll vendi u waqfiet oħra madwar Malta.
Kwistjonijiet oħra żiedu d-dewmien, bħal informazzjoni skorretta tar-rottot u ħsarat mekkaniċi. L-Arriva rċeviet ukoll kritika dwar ir-rotot u l-iskedi li ġew riveduti, li żiedu l-ħinijiet tal-vjaġġ għal xi passiġġieri.
Matul l-ewwel ġimgħa tas-sistema l-ġdida, sa 180 sewwieq, li ħafna minnhom kienu ħadmu qabel fuq in-netwerk l-antik, naqsu milli jiġu għax-xogħol. Huma semmew l-użu ta' split-shifts min-naħa tal-Arriva bħala r-raġuni għan-nuqqas ta' dehra tagħhom, peress li dawn ma kinux parti mill-kundizzjonijiet li kienu qablu li jaħdmu taħthom. L-azzjonijiet tagħhom irċieva xi kritika, bil-politiku Emanuel Delia jakkuża lis-sewwieqa li ppruvaw jagħmlu sabotaġġ tas-servizzi biex is-sistema l-ġdida tiġi abbandunata. L-Arriva rrispondiet billi mpjegat sebgħin sewwieq temporanju mill-operat tagħha fir-Renju Unit u ħarrġet aktar sewwieqa Maltin biex ikopru l-impjegati neqsin. Xi servizzi ġew sottokuntrattati lil kumpaniji oħra.
Xejra ġdida ta' bidla daħlet fis-seħħ fl-aħħar ta' Lulju 2011. Fit-23 ta' Lulju 2011 tħabbru sensiela ta' bidliet għar-rotot il-ġodda bi tweġiba għall-kritika, li għandhom jiġu implimentati bejn Lulju u Ottubru. F'Awwissu 2011, l-Arriva rrikonoxxiet lill-General Workers' Union bħala rappreżentant tal-impjegati tagħha fil-pajjiż. Aktar bidliet li jaffettwaw 112-il rotta tħabbru f'Ottubru mill-Ministru tat-Trasport Austin Gatt, li introduċa aktar karozzi tal-linja lejn il-Belt Valletta u l-Isptar Mater Dei.
L-Arriva ġiet ikkritikata bl-aħrax kemm minn dawk li jivvjaġġaw kif ukoll mill-aġenzija tal-gvern Transport Malta talli konsistentement naqset milli żżomm l-istandards. Fl-14 ta' Novembru 2012, l-Arriva ġiet imċanfar bl-aħrax minn Transport Malta u ngħatat sal-aħħar tax-xahar biex itella' r-rotot kollha tagħha għal effiċjenza ta' 100% qabel ma TM tuża x-shuttles tagħha stess bi spejjeż għal-Arriva.
F'Awwissu 2013, il-Gvern ta' Malta ta struzzjonijiet lil Arriva Malta biex tneħħi l-karozzi tal-linja artikolati mis-servizz, sakemm issir investigazzjoni wara tliet karozzi ħadu n-nar f'medda ta' 48 siegħa. In-nirien qerdu l-karozzi tal-linja u f'każ minnhom ikkawżaw ħsarat estensivi lil xi vetturi fil-qrib ta' MaltaPost, l-operatur postali tal-pajjiż. Ħadd ma weġġa' f'dawn l-inċidenti. Bħal fir-Renju Unit meta l-istess karozzi tal-linja kienu ħadu n-nar, dawn il-karozzi tal-linja saru ċajta popolari fil-konversazzjonijiet u s-siti tal-midja soċjali.
Sal-aħħar ta' Diċembru 2013 l-Arriva kellha telf ta' €50 miljun f'sentejn u nofs.
Trasport Pubbliku ta' Malta (2014-preżent)
daqsminuri| [[Otokar|Xarabankijiet Otokar fil-Valletta City Gate Bus Station, Ottubru 2016]] Fl-1 ta' Jannar 2014 l-Arriva waqfet topera f'Malta wara li ġiet nazzjonalizzata bħala Malta Public Transport mill-gvern Malti, bil-ħsieb li terġa' tipprivatizza s-sistema taħt operatur ġdid ladarba wieħed ikun jista' jinstab.
Għall-ewwel il-karozzi tal-linja, ir-rotot, u l-biljetti baqgħu l-istess, iżda ftit wara tneħħew il-logos tal-Arriva fuq il-karozzi tal-linja. Ġew introdotti biljetti ġodda bl-isem tal-kumpanija l-ġdida, u kien hemm xi bidliet żgħar fir-rotot. Sa April 2014, tliet kumpaniji kienu ressqu offerti biex joperaw is-servizzi tal-karozzi tal-linja l-ġodda; dawn kienu Autobuses Urbanos de León, Gozo First, u Island Buses Malta.
F'Mejju 2014 waslu Malta ħdax-il karozza tal-linja ġdida, mikrija bħala l-ewwel parti ta' flotta ġdida temporanja ta' 45 karozza biex joperaw għal Malta Public Transport. Bdew jitħaddmu f'Ġunju 2014, u ġew miżbugħin abjad b'logo żgħir tal-Malta Public Transport.
Minn Ottubru 2014, il-gvern għażel lil Autobuses Urbanos de León, sussidjarja ta' ALSA Group, bħala l-operatur preferut tal-karozzi tal-linja għall-pajjiż. Il-kumpanija ħadet is-servizz tal-karozzi tal-linja fit-8 ta' Jannar 2015, filwaqt li żammet l-isem Malta Public Transport. Il-karozzi tal-linja mikrija fis-sajf tal-2014 ġew irritornati u l-flotta eżistenti ġiet immarkata mill-ġdid b'kulur abjad u aħdar.
Malta Public Transport investiet b'mod estensiv biex timmodernizza l-flotta tal-karozzi tal-linja tagħha biex tagħmilha aktar sigura, aktar favur l-ambjent, u aktar komda. Il-kumpanija investiet f'200 xarabank ġdida bl-aħħar teknoloġija diesel Euro 6. Il-karozzi tal-linja jitnaddfu u jinżammu regolarment, u huma mgħammra b'sistemi ta' arja kondizzjonata għal aktar kumdità. Il-karozzi l-ġodda kollha għandhom żewġ bibien biex jiffaċilitaw it-tlugħ u l-inżul tal-passiġġieri.
Fis-sajf tal-2015, il-kumpanija introduċiet it-Tallinja Card li pprovdiet tariffi orħos u boarding aktar mgħaġġel lir-residenti Maltin. Sal-2019, aktar minn 320,000 individwu kellhom tallinja card personalizzata. L-użu tal-karozzi tal-linja żdied b’madwar 20% wara l-introduzzjoni tal-card.
Karozzi tal-linja bla saqaf
daqsminuri| City Sightseeing Gozo open top bus fil-[[Mġarr (Għawdex)|Port tal-Imġarr, Lulju 2012]] L-operat tal-open-top bus f'Malta kien propost għall-ewwel darba fil-bidu tad-disgħinijiet, meta diversi vetturi b'żewġ sulari ġew importati mir-Renju Unit mill-kumpanija privata Garden of Eden. L-Awtorità tat-Trasport irrifjutat li tagħti liċenzja għall-operat tagħhom peress li l-passiġġieri bilwieqfa fuq il-gverta ta' fuq setgħu jilħqu għoli ta' aktar minn erba' metri, il-livell massimu permess. F'Ġunju 2007, din id-deċiżjoni ġiet imreġġa' lura u żewġ servizzi turistiċi, waħda li topera lejn it-tramuntana u oħra lejn in-nofsinhar, bdew joperaw bl-użu ta' tmien vetturi bla saqaf u minn dak iż-żmien din ġiet estiża b'mawra simili f'Għawdex.
Hugo Chetcuti
Hugo Chetcuti (Malta, 7 ta' Marzu 1966 - 12 ta' Lulju 2018) kien imprenditur ta’ suċċess b’katina ta’ stabbilimenti tad-divertiment, restoranti u lukandi li kollha kienu jġibu ismu stess – Hugo.
Bin Francis u Wilhelmina mwielda Spiteri, Chetcuti ħa l-edukazzjoni tiegħu fl-Iskola Primarja ta' Raħal Ġdid. Il-familja tiegħu kellha ħanut li jbigħ is-snieter u l-iskrataċ f'Raħal Ġdid stess.
Industrija tad-Divertiment
Chetcuti kien beda n-negozju tiegħu fit-tmeninijiet, meta kellu madwar 20 sena, bil-ftuħ tal-ewwel stabbiliment tiegħu ‘Footloose’ f’Paceville. Maż-żmien huwa kompla jiftaħ iktar stabbilimenti mhux biss tad-divertiment, iżda wkoll kien pijunier fl-industrija tal-ospitalità lokali.
Riċentament ħareġ bil-kunċett li jiftaħ bosta stabbilimenti u lukandi li jġibu ismu stess, bl-intenzjoni li joffri għażla wiesa’ ta’ ħwienet tal-ikel, bars u lukandi li joffru faċilitajiet u servizz ta’ kwalità bi stil uniku għall-klijenti Maltin u barranin.
Huwa bena din il-katina ta’ stabbilimenti bl-appoġġ ta’ ħutu Sheryl u Isaac, kif ukoll ibnu Luke, li mexa fuq il-passi ta’ missieru.
Assassinju
Kien propju fl-inawgurazzjoni ta’ stabbiliment ieħor tiegħu, fis-6 ta' Lulju 2018, meta l-imprenditur qala’ daqqiet ta’ sikkina minn Serb, Bojan Cmelik ta’ 35 sena, li ġie arrestat ftit wara li wettaq l-aggressjoni fuq Chetcuti u tressaq il-Qorti l-għada, madwar 12-il siegħa wara li seħħ il-feriment. Cmelik wieġeb li mhux ħati tal-akkuża tal-attentat ta’ qtil ta’ Chetcuti u baqa’ miżmum arrestat fil-Faċilità Korrettiva ta’ Kordin.
Hugo kien fit-Taqsima tal-Kura Intensiva fejn sarlu intervent ftit wara li ddaħħal l-isptar hekk kif kawża tad-daqqiet ta’ sikkina indarab gravi u kien fil-periklu tal-mewt. Għalkemm għal xi ħin il-qagħda tiegħu kienet stabbli, madanakollu l-isforzi li saru biex jaqleb għall-aħjar sfumaw biex sitt ijiem wara tħabbret il-mewt tiegħu.
Cristal Arena
Cristal Arena  huwa grawnd multi-fin li jinsab f'Genk, Belġju. Il-grawnd jintuża għall-logħob tal-futbol u huwa l-grawnd ta' Racing Genk. L-istadju jesa' 25,000 partitarji (li 4,200 minnhom huma postijiet wieqfa) u kien ibena fl-1999. Heusden-Zolder kienu jużaw dan grawnd għal staġun wieħed. Wara r-relegazzjoni tal-klabb, ġew trasferiti għal Mijnstadion f'Beringen. L-attendenza medja tvarja minn 20,000 għal 22 000 partitarju li jżuru l-istadju kull ħmistax.
Qabel il-bidu tal-istaġun 2007-2008, l-istadju kien magħruf bħala "het Fenixstadion". Madankollu, kmieni fl-2007 Racing Genk ffirmat ftehim mal-birrerija Alken-Maes biex jikru l-isem tal-istadju għal perjodu ta' 5 snin.
Il-Belġju lagħbu żewġ logħbiet hawn fl-2009, logħba ta' ħbiberija kontra s-Slovenja u logħba ta' kwalifika tat-Tazza tad-Dinja 2010 kontra l-Bożnija u Ħerżegovina fejn tilfu 2-4.
Francois Mauriac
François Charles Mauriac (pronunzja bil-Franċiż : ​[fʁɑ̃swa ʃaʁl moʁjak], bl-Oċċitan: Francés Carles Mauriac; twieled fil-11 ta' Ottubru 1885 – miet fl-1 ta' Settembru 1970) kien rumanzier, drammaturgu, kritiku, poeta u ġurnalist Franċiż, membru tal-Académie française mill-1933, u rebbieħ tal-Premju Nobel għal-Letteratura fl-1952. Huwa ngħata l-Gran Kurċifiss tal-Légion d'honneur fl-1958. Mauriac kien Kattoliku tul ħajtu kollha.
Bijografija
François Charles Mauriac twieled f'Bordeaux, Franza. Huwa studja l-letteratura fl-Università ta' Bordeaux, iggradwa fl-1905, u mbagħad ittrasferixxa ruħu lejn Pariġi biex iħejji għall-istudji postgradwatorji fl-École des Chartes.
Fl-1 ta' Ġunju 1933 ġie elett bħala membru tal-Académie française, u ħa post Eugène Brieux.
Huwa kien eks partitarju tal-Action Française, iżda qaleb max-Xellug matul il-Gwerra Ċivili Spanjola, u kkritika l-Knisja Kattolika għall-appoġġ li tat lil Franco. Wara l-waqgħa ta' Franza kontra l-Assi matul it-Tieni Gwerra Dinjija, għal żmien qasir appoġġa r-reġim kollaborattiv ta' Marshal Pétain, iżda ngħaqad mar-Reżistenza saħansitra diġà minn Diċembru 1941. Huwa kien l-unika membru tal-Académie française li ppubblika test tar-Reżistenza mal-Editions de Minuit.
Mauriac kellu diżgwid aħrax ma' Albert Camus eżatt wara l-Liberazzjoni ta' Franza. F'dak iż-żmien, Camus kien l-editur tal-gazzetta tar-Reżistenza Combat (li mbagħad saret ġurnal sal-1947), filwaqt li Mauriac kiteb kolonna għal Le Figaro. Camus qal li Franza li kienet għadha kemm inħelset għandha teħles minn kull element li kien kollaboratur man-Nażisti, iżda Mauriac wissa li tali diżgwidi misshom jitwarrbu fl-interess tar-rikonċiljazzjoni nazzjonali. Mauriac iddubita wkoll li l-ġustizzja kienet tkun imparzjali jew mingħajr sentimenti f'kwistjoni tant delikata bħal-Liberazzjoni. Minkejja li kien ġie kkritikat ferm minn Robert Brasillach huwa għamel kampanja kontra l-ġustizzjar tiegħu.
Mauriac kellu wkoll diżgwid pubbliku aħrax ma' Roger Peyrefitte, li kkritika l-Vatikan f'kotba bħal Les Clés de saint Pierre (1953). Mauriac hedded li jirriżenja mill-gazzetta li kien jaħdem magħha f'dak iż-żmien (L'Express) jekk tibqa' tirreklama l-kotba ta' Peyrefitte. Id-diżgwid kompla jiħrax bir-rilaxx tal-adattament f'film ta' Les Amitiés Particulières ta' Peyrefitte u wassal għal ittra pubblika minn Peyrefitte fejn huwa akkuża lil Mauriac li kellu tendenzi omosesswali u sejjaħlu Tartuffe, ipokrita.
Mauriac kien kontra t-tmexxija Franċiża fil-Vjetnam, u kkundanna bla riżervi l-użu tat-tortura mill-armata Franċiża fl-Alġerija.
Fl-1952 huwa rebaħ il-Premju Nobel għal-Letteratura "għall-introspezzjoni spiritwali ddettaljata u għall-intensità artistika li biha r-rumanzi tiegħu ppenetraw id-dramm tal-ħajja umana". Huwa ngħata l-Gran Kurċifiss tal-Légion d'honneur fl-1958. Huwa ppubblika sensiela ta' memorji personali u bijografija ta' Charles de Gaulle. Ix-xogħlijiet kompluti ta' Mauriac ġew ippubblikati fi tnax-il volum bejn l-1950 u l-1956. Huwa ħeġġeġ lil Elie Wiesel biex jikteb dwar l-esperjenzi tiegħu bħala Lhudi matul l-Olokawst, u kiteb id-daħla tal-ktieb ta' Elie Wiesel, Night.
Huwa kien missier il-kittieb Claude Mauriac u n-nannu ta' Anne Wiazemsky, attriċi u awtriċi Franċiża li żżewġet u ħadmet mar-reġista Franċiż Jean-Luc Godard.
François Mauriac miet f'Pariġi fl-1 ta' Settembru 1970 u ġie midfun fiċ-Cimetière de Vemars, Val d'Oise, Franza.
Memorji
daqsminuri|Il-qabar ta' François Mauriac.
Gambja
Il-Gambja hi nazzjon fl-Afrika. Il-belt kapitali hi Banjul.
Il-Gambja (bl-Ingliż: The Gambia), uffiċjalment ir-Repubblika tal-Gambja, hija nazzjon fl-Afrika tal-Punent.10 Hija mdawra kompletament mis-Senegal, ħlief fil-bokka tax-Xmara Gambja fl-Oċean Atlantiku. Il-kapitali tagħha hija Banjul, għalkemm l-akbar belt fil-pajjiż hija Serekunda.2 Il-pajjiż jinsab fuq ix-xatt tax-Xmara Gambja, li tagħti isimha lill-pajjiż, u li tgħaddi miċ-ċentru tiegħu b’bokka fl-Oċean Atlantiku. . Il-pajjiż huwa l-iżgħar fl-Afrika kontinentali u s-sitt l-iżgħar fl-Afrika11 b’erja ta’ 10,689 km² u popolazzjoni stmata ta’ 2.8 miljun ruħ.4
Il-Gambja taqsam mal-bqija tan-nazzjonijiet tal-Afrika tal-Punent passat assoċjat mal-kummerċ tal-iskjavi, li kien il-fattur ewlieni għall-post u l-manutenzjoni ta 'kolonja fuq ix-Xmara Gambja, l-ewwel miżmuma mill-Portugiż u aktar tard mill-Imperu Brittaniku. Fit-18 ta’ Frar, 1965, il-Gambja kisbet l-indipendenza tagħha mir-Renju Unit, u fl-24 ta’ April, 1970 saret repubblika12 fi ħdan il-Commonwealth tan-Nazzjonijiet. Mill-indipendenza, il-Gambja kienet immexxija b’xi mod jew ieħor minn Dawda Jawara għal tliet deċennji, taħt gvern demokratiku ta’ partit dominanti sakemm Jawara twaqqa’ b’kolp ta’ stat militari fl-1994. Wara l-kolp ta’ stat, il-presidenza ġiet assunta minn Yahya Jammeh, li kien se jiggverna l-pajjiż b’mod awtorevoli sakemm jitneħħa mill-poter wara t-telfa elettorali sorpriża tiegħu u l-intervent militari sussegwenti tal-ECOWAS wara li rrifjuta li jirriżenja mill-Gvern. Wara l-intervent, f’Jannar 2017, ir-rebbieħa tal-elezzjonijiet, Adama Barrow, assumiet il-presidenza.
Huwa pajjiż b'artijiet fertili ħafna li għamlu l-agrikoltura wieħed mill-elementi ewlenin tal-ekonomija tiegħu, flimkien mas-sajd u t-turiżmu. Il-Gambja, b'indiċi ta 'żvilupp uman baxx ta' 0.500, tinsab fil-klassifika 174 minn 191 pajjiż (data 2021).
Motto: Progress, Peace, Prosperity (bl-Ingliż: "Progress, peace, prosperity"); Innu: Għall-Gambja Patrija Tagħna (Ingliż: "Għall-Gambja, art twelidna"); Kapitali: Banjul 13°27′11″N 16°34′39″W; L-iktar belt popolata: Serekunda 13°26′00″N 16°40′00″E; Lingwa uffiċjali: Ingliż; Ġentili: Gambjan, Gambjan; Forma ta' Gvern: Repubblika Presidenzjali; President: Adama Barrow; Viċi President: Isatou Touray; Korp Leġiżlattiv: Assemblea Nazzjonali tal-Gambja; Indipendenza mir-Renju Unit, Dominion-18 ta’ Frar, 1965, Repubblika-24 ta’ April, 1970; Żona: (157 pożizzjoni) 10 6894 km²; Ilma (%) 11.5; Fruntieri: 749 km5​; Linja tal-kosta 80 km5; Popolazzjoni: (Pożizzjoni 144th) Stima 2,785,000 (2022)4 abbit, Densità (est.) 260.54 abb./km²; PGD ​​(PPP): (169 pożizzjoni) (2019) Tkabbir US$ 6,497 miljun; Per capita: Tkabbir US$ 2.9146​; PGD ​​(nominali): (163 post) (2019) Tkabbir US$ 1,741 miljun, Per capita: Tkabbir US$ 7,816​; HDI (2021): Tnaqqis 0.5007​ (174th) – Baxx​; Munita: Dalasi​ (GMD)= 100 butut; Żona tal-Ħin: CEST (UTC+0), Fis-Sajf: CEST (UTC+0); Kodiċi ISO: 270 / GMB / GM; Dominju tal-Internet: .gm; Prefiss tat-Telefon +220; Prefiss tar-Radju C5A-C5Z; Kodiċi IOC: GAM; Sħubija: UA, NU, ECOWAS, Commonwealth
Storja
Il-Gambja kienet parti mill-Imperu tal-Gana kif ukoll mill-Imperu Songhai. L-ewwel evidenza bil-miktub tar-reġjun ġejja minn testi minn negozjanti Għarab mis-sekli 9 u 10, meta kummerċjanti Għarab ħolqu r-rotta trans-Saħarjana għall-kummerċ fl-iskjavi, deheb u avorju. Fis-seklu 15, il-Portugiżi wirtu dan il-kummerċ u stabbilixxew rotot marittimi għall-kummerċ mal-Imperu Mali, li dak iż-żmien kienet tappartjeni għalih iż-żona.
Fl-1588, ir-rikorrent Portugiż għat-tron biegħ id-drittijiet esklussivi Ingliżi għall-kummerċ fix-Xmara Gambja, li kien ikkonfermat mill-Ittri Patent tar-Reġina Eliżabetta I. Fl-1618, ir-Re Ġakbu I tal-Ingilterra ta lil kumpanija Ingliża d-dritt għall-esklussività tal-kummerċ. max-xmara Gambja il-Gold Coast (bħalissa l-Gana).
Monasteru ta' Sopoćani
daqsminuri|Il-Monasteru ta' Sopoćani. Il-Monasteru ta' Sopoćani (bis-Serbjan: Манастир Сопоћани / Manastir Sopoćani, pronunzjata [sǒpotɕani]), wegħda tar-Re Stefan Uroš I tas-Serbja, inbena mill-1259 sal-1270, qrib il-bokka tax-xmara Raška fir-reġjun ta' Ras, iċ-ċentru tal-istat Serbjan Medjevali. Ġie ddeżinjat bħala Sit ta' Wirt Dinji tal-UNESCO fl-1979 flimkien ma' Stari Ras. Il-monasteru jinsab 15-il kilometru fil-Punent tar-raħal ta' Novi Pazar.
Gambja
Storja
Bejn l-1651 u l-1661, il-Gambja kienet kolonja tad-Dukat ta' Kurlandja, li kienet iggvernata mill-Commonwealth Pollakka-Litwana13—għalkemm b’popolazzjoni Latvjana maġġoranza—u kienet, min-naħa tagħha, vassalli feudali tal-Konfederazzjoni Pollakka-Litwana14. Il-Latvjani ta' dak id-dukat kienu l-ewwel li stabbilixxew fuq James Island, imsejħa Andrew Island dak iż-żmien sal-konkwista Ingliża tagħha fl-1661.